ક્રેડીટ કાર્ડ દ્વારા ઓનલાઈન ખરીદી કરવા માટે જે વ્યવહારો થાય છે એ માટે કેટલાક વેપારીઓ સીવીવી નંબરની માગણી કરતા નથી. સીવીવી નંબર એ તમારા ક્રેડીટ કાર્ડના પાછળના ભાગે ચીપની નજીક તમે કરેલી સહીની નજીકની જગ્યાએ લખાયેલો નંબર છે. જો કોઈની પાસે તમારું ક્રેડીટ કાર્ડ હોય અને એ ખરીદી કરવા માટે દુકાનમાં જાય અને જો વેપારી સીવીવી નંબર માંગે તો પણ શક્ય છે કે તે એ ખરીદી ટાળીને માત્ર એ કાર્ડને ઉલટાવે અને સીવીવી નંબરની કોપી કરે અને ઓનલાઈન વ્યવહાર કરવા આગળ વધે તો પણ તમને નુક્શાન થાય. બે બાબતો અહીં યાદ રાખવાની છે કે સીવીવી નંબર બધા પૂછતા નથી આથી જો શક્ય હોય તો એક તો ડેબીટ કાર્ડનો ઉપયોગ શરૂ કરો અને બીજું કે ક્રેડીટ કાર્ડ પરથી સીવીવી નંબરને યાદ કરી લીધા બાદ એને સ્ક્રેચ કરી નાંખો.